Document ID: 32006R0671

ΚΑΝΟΝΙΣΜΌΣ (ΕΚ) αριθ. 671/2006 ΤΗΣ ΕΠΙΤΡΟΠΉΣ
της 28ης Απριλίου 2006
σχετικά με τη διόρθωση του κανονισμού (ΕΚ) αριθ. 299/2006 για την έκδοση πιστοποιητικών εισαγωγής ρυζιού καταγωγής κρατών ΑΚΕ και ΥΧΕ που έχουν ζητηθεί κατά τη διάρκεια των πέντε πρώτων εργάσιμων ημερών του Φεβρουαρίου του 2006 σε εφαρμογή του κανονισμού (ΕΚ) αριθ. 638/2003
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2286/2002 του Συμβουλίου, της 10ης Δεκεμβρίου 2002, για το καθεστώς των γεωργικών προϊόντων και των προϊόντων μεταποίησης γεωργικών προϊόντων, καταγωγής κρατών της Αφρικής, της Καραϊβικής και του Ειρηνικού (ΑΚΕ) και για την κατάργηση του κανονισμού (ΕΚ) αριθ. 1706/98 (1),
την απόφαση 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των Υπερπόντιων Χωρών και Εδαφών με την Ευρωπαϊκή Κοινότητα («Overseas association») (2),
τον κανονισμό (ΕΚ) αριθ. 638/2003 της Επιτροπής, της 9ης Απριλίου 2003, για τις λεπτομέρειες εφαρμογής του κανονισμού (ΕΚ) αριθ. 2286/2002 του Συμβουλίου και της απόφασης 2001/822/ΕΚ του Συμβουλίου όσον αφορά το καθεστώς που ισχύει για την εισαγωγή ρυζιού καταγωγής κρατών της Αφρικής, της Καραϊβικής και του Ειρηνικού (ΑΚΕ) και των Υπερπόντιων Χωρών και Εδαφών (ΥΧΕ) (3), και ιδίως το άρθρο 17 παράγραφος 2,
Εκτιμώντας τα ακόλουθα:
(1)
Ο κανονισμός (ΕΚ) αριθ. 299/2006 της Επιτροπής (4) καθόρισε τις ποσότητες που μεταφέρονται στο στάδιο του Μαΐου του 2006, αναφέροντας αποκλειστικά την ποσόστωση ΑΚΕ.
(2)
Το άρθρο 13 πρώτο εδάφιο του κανονισμού (ΕΚ) αριθ. 638/2003 προβλέπει ότι οι μεταφερθείσες ποσότητες, στο πλαίσιο του άρθρου 3 παράγραφος 2 του κανονισμού αυτού, μπορούν να αποτελέσουν αντικείμενο αιτήσεων πιστοποιητικών εισαγωγής για το ρύζι καταγωγής των κρατών ΑΚΕ που υπάγεται στους κωδικούς ΣΟ 1006 10 21, 1006 10 23, 1006 10 25, 1006 10 27, 1006 10 92, 1006 10 94, 1006 10 96, 1006 10 98, 1006 20 και 1006 30 και για το ρύζι καταγωγής των ΥΧΕ που υπάγεται στον κωδικό ΣΟ 1006.
(3)
Η χορήγηση των μεταφερόμενων ποσοτήτων αποκλειστικά υπέρ της ποσόστωσης ΑΚΕ πραγματοποιήθηκε άρα εσφαλμένα. Ως εκ τούτου, κρίνεται σκόπιμο να διορθωθεί το παράρτημα του κανονισμού (ΕΚ) αριθ. 299/2006 προκειμένου να διευκρινιστούν οι διαθέσιμες ποσότητες για τους εμπορευομένους,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 299/2006 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει στις 29 Απριλίου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Απριλίου 2006.

Labels: 10
3
17
18